hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy fr hy hy hy en hy hy hy en hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en eu en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en
Նոյեմբերի 7, 2012Ապրիլի 22, 2016 Անի Գասպարյան
Գիտնական Վաչագան Վահրադյանը, որը 2005-ից սկսած` հետազոտություններ է իրականացնում Քարահունջում և հասցրել է մի քանի հայտնագործություններ անել, լրջորեն մտահոգված է Քարահունջի ներկայիս վիճակով: Այնտեղ անարգել արածում են անասունները` բնական կարիքներն էլ հոգալով ուղիղ քարերի կողքին, չկա պահակակետ, և ընդհանրապես ցանկացած մարդ կարող է այդ տարածքում կատարել սրտի ուզածը, լինի գաղտնի ուսումնասիրություն, թե տարօրինակ ու կասկածելի ծիսակատարություն: Սակայն Վահրադյանին ամենից շատ անհանգստացնում է հետևյալ հարցը. ո՞ւր է անհետացել Քարահունջի 95-րդ քարը, որը համարակալել էր Պարիս Հերունին:
Գիտնականը քարի անհետացման վերաբերյալ իր վարկածն ունի, սակայն ասում է, որ դրա մասին կբարձրաձայնի միայն այն ժամանակ, երբ փաստի առթիվ համապատասխան մարմինները հետաքննություն սկսեն:
Նա կարծում է, որ  կարող էին քարը վաճառել ցանկացած արտասահմանյան թանգարանի:
Վահրադյանը շեշտում է, որ Քարահունջը պատմամշակութային արգելոցի կարգավիճակ ստացավ Պարիս Հերունու ջանքերի շնորհիվ, և որ վարիչ նշանակեցին մսի կոմբինատի նախկին պահեստապետի:
Ի դեպ, Աշոտ Ավագյանի «խենթությունները» հաստատող մի հոդված գտանք համացանցում. հեղինակը «Արմենիանաուի» թղթակից Կարինե Իոնեսյանն է: Ահա մի հատված այդ հոդվածից. «Ավագյանը, մեղմ ասած, տարօրինակ մարդ է: Կամ էլ կարելի է ասել` շատ է տարբերվում հասարակ մահկանացուներից: Ավագյանը յոթ տարի առաջ հայրենի քաղաքում` Սիսիանում, կազմակերպել էր իր «թաղումը», որին մարդիկ այն աստիճան էին հավատացել, որ նույնիսկ Երևանից ցավակցական հեռագիր էին ուղարկել»:
Ավագյանն էլ պարզաբանում է, թե այդ արարողությամբ իրենք փորձել են ապացուցել, որ մահ գոյություն չունի, մեկը մյուսի շարունակությունն է, և դեռ հարց է` ողջերն են ապրո՞ւմ, թե՞ ապրողներն են մահացած…
Վաչագան Վահրադյանը պնդում է, որ Ավագյանն ինչ-որ աղանդի (Վիկա) հետևորդ է, որը ստեղծվել է Անգլիայում` 1947 թ.: «Դա կեղծ հեթանոսական աղանդ է, որի նպատակը ազգային մտածելակերպ ունեցող ազգերը քայքայելն է»,- ասում է նա:
Աշոտ Ավագյանի մասին Վիքիպեդիայում նշված է. «Ելակետ ընդունելով տարածքի մշակութային տարբեր շրջանների ժառանգությունը` սկսած ժայռապատկերներից մինչև միջնադարյան պատկերագրություն, արվեստագետն իր ստեղծագործություններում մշտապես կոնցեպտուալ մտածողությամբ աշխարհընկալման նոր եզրեր է որոնում, որն արտահայտվում է նեոլիթյան ծիսակարգի գեղանկարչական և փերֆորմանսային դրսևորումներով` յուրօրինակ ժամանակակից արվեստի տեխնոլոգիաների կիրառմամբ»:
Տեղացիները, սակայն, խիստ տարակուսանքով են վերաբերվում այդ ամենին: Նրանք Վահրադյանին պատմել են, որ Քարահունջի մոտ անգամ խմբակային սեքսի արարողություններ են կազմակերպվել:
Վահրադյանն ասում է, որ Աշոտ Ավագյանը Սիսիան տանող ճանապարհի  սկզբին քարահունջանման քարեր է շարել, և երբեմն այցելուները շփոթում են դա Քարահունջի հետ: ,Նա այնտեղ պարբերաբար կազմակերպում է ինչ-որ դասըթացներ և վկայագրեր է հանձնում մասնակիցներինե,-ասում է նա` վստահ լինելով, որ այդ ամենն առնչություն ունի աղանդի հետ:
Երբ զանգահարեցի Աշոտ Ավագյանին այդ ամենի վերաբերյալ իր տեսակետը լսելու և  օգտագործեցի Քարահունջ անվանումը, նա ասաց. «Քարահունջն ի՞նչ է, ես նման բան չգիտեմ»: Իսկ երբ շարունակեցի խոսել «Քարահունջով», ասաց, որ հարցազրուց չի տա: Անցա «Զորաց քարերի»…
95-րդ քարի անհետացման վերաբերյալ Աշոտ Ավագյանն ասաց. «Դա հնարած բան է: Իսկ որ քարերը համարակալել-այլանդակել են, դրա մասին ինչի՞ չեք գրում»: «Այսինքն Հերունու արածն այլանդակությո՞ւն եք համարում»,- հարցրի: «Բա, իհարկե, դուք գիտե՞ք, որ համարակալումն էլ իր չափանիշներն ունի»:
Աշոտ Ավագյանը Վահրադյանի հետազոտություններին ամենևին լուրջ չի վերաբերվում. «Ի՞նչ Կարապի համաստեղություն: Գիտե՞ք` տարեկան քանի հոգի է գալիս ու ինչ-որ բաներ ասում: Օգոստոս ամսին մի արտասահմանցի էր եկել և ինձ ապացուցում էր, որ սա կոնսերվատորիա է: Մի ուրիշն էլ ասում էր, որ դա մեղվանոց է եղել, իսկ անցքերն արել են, որ մեղուները դուրս գան, հետո այդ անցքերով հետ գան իրենց փեթակ»:
Նա Հերունու տեսությանն էլ է դեմ, ըստ որի` Քարահունջն աստղադիտարան է: «Ես կողմնակից եմ գիտական և պետական մոտեցմանը, որտեղ նշված է, որ դա ընդամենը հիպոթեզ է»:
Վաչագան Վահրադյանի այն պնդմանը, թե Ավագյանն աղանդավոր է, նա պատասխանեց. «Ես աղանդավոր չեմ, տաղանդավոր եմ, երևի «տ» տառն է շփոթել»:
Ինչ վերաբերում է քարահունջանման կառույցին, որը կառուցել է Ավագյանը Քարահունջից մի փոքր այն կողմ, իր խոսքով, որևէ կապ չունի Զորաց քարերի հետ. «Նախ` ես` որպես արվեստագետ, ինչ ուզենամ, կանեմ: Բացի այդ, էնտեղ վահանակի վրա գրված է` «Արթ լաբորատորիա»: Դա իմ անձնական տարածքն է»:
Հուշարձանի պահպանման և անասունների ազատ ելումուտի վերաբերյալ Ավագյանն ասաց. «Ծրագիր կա, որով նախատեսված է, որ տարածքը պետք է ցանկապատվի, կառուցվի սպասասրահ, լուծվի լուսավորության, ջրի, ավտոկայանատեղիի, աշխատողների մնալու և այլ հարցեր»:
Վահրադյանի բարձրացրած խնդիրների վերաբերյալ մշակույթի նախարարությանն արված մեր հարցմանը պատասխանեց «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ի տնօրենի տեղակալ Աշոտ Փիլիպոսյանը: Պարզվեց` 95-րդ քարի անհետացմանը նա նույնպես թերահավատորեն է վերաբերվում. «Էդ քարը 1-2 հոգով հնարավոր չէր տանել, պետք է տեխնիկապես օգտագործեին: Եթե նման բան լիներ, տեղյակ կլինեինք»:
Ինչ վերաբերում է Աշոտ Ավագյանի աղանդավոր լինելուն, Քարահունջի տարածքում կասկածելի ծիսակատարություններ իրականացնելուն և խմբակային սեքսի վերաբերյալ տեղացիների խոսակցություններին, Փիլիպոսյանն ասաց հետևյալը. «Այդ ամենը կարող է չկամության հետևանք լինել: Աշոտ Ավագյանը պատահական մարդ չէ»:
Ըստ Փիլիպոսյանի` Քարահունջը բարձիթողի վիճակում չէ, չնայած պահպանման խնդիրներ կան. «Հաջորդ տարվանից ցանկապատման հարցը կլուծվի, և շատ խնդիրներ կկարգավորվեն»:
Ի դեպ, Փիլիպոսյանը նույնպես չի ընդունում Քարահունջ անվանումը և  համամիտ չէ Պարիս Հերունու տեսակետին, թե այն աստղադիտարան է. «Հերունին շատ լավ ֆիզիկոս է, բայց ոչ պատմաբան կամ հնագետ»,- հիշեցնում է նա:
Քարահունջը 14 000 տարեկան է և անմիջական կապ ունի Սթոունհենջի հե՞տ
«Վերադարձ Հայաստան». 500 հայրենադարձ սեփական օրինակով կոչ է անում վերադառնալ հայրենիք
Հունվարի 12, 2017 Անի Գասպարյան 0
​Եզդի Ուսուբ բեկի մասին գիրքը և Կոմիտասի խեղաթյուրված կենսագրությունը
Նախորդ տարի ամռանը հրապարակված «Կոմիտասի կենսագրությունը կեղծվում է ամենաբարձր մակարդակով» հոդվածում գրել էի, որ մեծ երաժշտագետի...
Հոկտեմբերի 05, 2016 Անի Գասպարյան 0
​Ո՞վ է հայը. «Եթե հայերին առիթ տրվի… նրանք… ամբողջ մոլորակի տերը կդառնան»
Մարդը տվյալ ազգության կրողն է, եթե շաղկապված է այդ ազգի կենսագործունեությանը որպես նրա մի մասնիկ, կրում...
Սեպտեմբերի 07, 2016 Անի Գասպարյան 0
​Յուսուֆ Քարշ. լուսանկարչության հայազգի Ռեմբրանդտը
2000 թ. «Ով ով է» (Who’s Who) հայտնի պարբերականն աշխարհահռչակ հայ լուսանկարիչ Յուսուֆ Քարշին ընդգրկեց աշխարհի...
3 Մեկնաբանություն “«Ես աղանդավոր չեմ, տաղանդավոր եմ». «Զորաց քարեր» արգելոցի վարիչի արձագանքը” վերաբերյալ
Նոյեմբերի 7, 2012 at 11:58 ա.
Ձեր գրառումը տեղ գտավ http://www.BlogNews.am կայքում: Շնորհակալություն:
Նոյեմբերի 8, 2012 at 8:56 ա.
«Հերունին շատ լավ ֆիզիկոս է, բայց ոչ պատմաբան կամ հնագետ»` վերջապես մշակույթի նախարարության մեջ մեկ-մեկ խելքը գլխներին մարդիկ պատահում են ու հերունական առասպելաբանությունը դասում են պսևդոգիտության շարքին:
Փետրվարի 23, 2013 at 8:03 ա.
Շնորհակալություն Անի ջան հոդվածի համար, Քարահունջի հանդեպ մեզանում առկա անտարբերությունն ու փաստերը կեղծելու միտումը խիստ անհանգստացնող է: Դրան ուղղված օտարի, մասնավորապես անգլիացիների քայլերին ակտիվորեն նպաստում է տեղական տականքը, աշոտ ավագյանների նմանները:
Ձեր հոդվածը տեղ գտավ ArmAr.am էլեկտրոնային լրատվամիջոցում:
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն